9 Mor’abo rōna e mong oa Jeremane o re: “Sehlooho sa Bibele se hlahella likarolong tsohle tsa eona. Bibele e momahane le hoja e ngotsoe ke batho ba ka bang 40. Ba phetse ka linako tse sa tšoaneng ’me ba bang ba bona ba ne ba bile ba sa tsebane.” Morali’abo rōna e mong oa Australia o ile a angoa ke sehlooho sa thuto ea Molula-Qhooa oa December 15, 2013 se neng se hlalosa se boleloang ke Paseka. Mokete oo o ikhethang o amana haufi-ufi le se boletsoeng ho Genese 3:15 mabapi le ho tla ha Mesia. Morali’abo rōna o re: “Thuto eo e ile ea mpula mahlo hore ke bone kamoo liketso tsa Jehova li babatsehang kateng. Ke ile ka hlolloa ke hore ebe o ile a nahana ho etsetsa Baiseraele tokisetso eo le hore ebe Jesu o ile a phethahatsa seo e se emelang. Ke ile ka tlameha ho nahanisisa ka se boleloang ke lijo tse neng li jeoa ka Paseka!” Ke’ng e entseng hore morali’abo rōna a ikutloe ka tsela ee? O ile a nahanisisa ka seo a se balang ’me ‘a se utloisisa.’ Sena se ile sa mo thusa ho matlafatsa tumelo ea hae le ho atamela haufi le Jehova.—Mat. 13:23.